ཕུ་བོ་གཉིས་ཀྱིས་་བསྡད་ནས།རིང་ཞིག་ཏུ་་མ་འོངས་པས།ཕྱིར་རྗེས་བཞིན་དུ་་ཚོལ་དུ་དོང་བ་ལས།སྔར་སྨྲས་པའི་་ཚུལ་བརྟགས་ནས་གདོན་མི་ཟ་བར་སྟག་མོ་ལྟོགས་པ་སྙོད་དུ་སོང་ངོ་སྙམ་བསམས་ནས་་དེར་ཕྱིན་ཏེ་་བལྟས་པ་ན།ནུ་བོ་ཐ་ཆུང་སྟག་གིས་་ཟོས་ཏེ།ཤ་དང་་ཁྲག་གིས་་ཀུན་ཏུ་་བསྒོས་ནས།རྩོག་རྩོག་ལྟར་འདུག་པར་་མཐོང་ནས།ལུས་་ས་ལ་་བརྡབས་ཏེ་་བརྒྱལ་ལོ།རིང་ཞིག་་ལོན་པ་དང༌།དབུགས་ཕྱིར་ཕྱུང་ནས་་ཆོ་ངེས་བཏབ་སྟེ་་ས་ལ་་འགྲེ་ཞིང་་འཁམས་པར་་གྱུར་ཏོ།དེའི་་ཚེ་ན་་བཙུན་མོ་ཡུམ་མནལ་བའི་་རྨི་ལམ་ན་་ཕུག་རོན་གསུམ་ཞིག་ཀུན་ཏུ་་འཕུར་ཞིང་་རྩེ་པ་ལས།ནང་གི་་ཆུང་ངུ་གཅིག་་ཁྲས་ཁྱེར་བ་སྙམ་་རྨིས་མ་ཐག་ཏུ་་སད་ནས།སྐྲག་དངངས་ཏེ་་རྒལ་པོ་ལ་་བསྙད་དོ།བདག་གིས་་གཏམ་དུ་་ཐོས་ན།ཕུག་རོན་་ནི་བུ་ཕོའི་་བླ་སྟེ།ཕུག་རོན་ནང་གི་་ཆུང་ངུ་་ཁྲས་་ཁྱེར་བ་ལས།བདག་གི་་བུ་ནང་གི་་སྡུག་པ་ལ་་བཀྲ་མི་ཤིས་ངེས་ཀྱིས་ཞེས་དེ་མ་ཐག་ཏུ་ཀུན་ཏུ་་ཚོལ་བ་བཏང་བ་ལས།རིང་པོ་་མ་ལོན་པར་་རྒྱལ་བུ་གཉིས་་ནི་་འོངས་ཀྱི།བུ་ནང་གི་་སྡུག་པ་མ་ཉེས་སམ་་ག་རེ་ཞེས་་དྲི་ན།ཕུ་བོ་གཉིས་་སྐད་ཀྱིས་་བརྣངས་ཏེ།རིང་ཞིག་ཏུ་་དབུགས་ཀྱང་་མ་ཕྱིན།སྨྲ་ཡང་་མ་ནུས་ནས།དེའི་་འོག་ཏུ་་དབུགས་་ཕྱིན་པ་དང༌།སྟག་གིས་་ཟོས་སོ་ཞེས་་སྨྲས་སོ།